Video: Groep tart swaartekrag met hul toertjieSkermgreep uit die video Video’s oor fiksheid en krag is baie gewild op sosiale media en ŉ video van nege mans wat saam gimnastiek doen, het kykers gaande. Die kort video is deur die gebruiker Adam Morsel op Instagram gedeel met die byskrif “9 Man Front Lever Pyramid”. Die video wys hoe die nege mans ŉ onderstebo piramide probeer vorm, maar nie suksesvol is met hul eerste probeerslag nie. Hulle druk deur en sekondes later hang hulle inderdaad aan mekaar se skouers. Die video is reeds meer as 50 miljoen keer gekyk. “Niemand het opgegee nie – julle het dit gedoen!” skryf een persoon in die kommentaar. “ŉ Goeie voorbeeld van spangees!” skryf ŉ ander. Nog iemand het hulle as die “anti-swaartekrag-bende” beskryf. A post shared by Adam Morsel (@ad_mors)